Kiruna kommun

Kiruna kommune (nordsamisk: Girona gielda) ligg i Norrbottens län i Sverige, i landskapet Lappland. Kommunen er den nordlegaste og arealmessig største i Sverige, og størrelsesmessig er han like stor som dei tre sørlegaste lena (Skåne län, Hallands län og Blekinge län) til saman. Kiruna kommune er faktisk 7 % større arealmessig enn heile Sogn og Fjordane fylke.

Kiruna grensar til kommunane Gällivare og Pajala i Sverige, Enontekis i Finland og Storfjord, Målselv, Bardu og Narvik i Noreg.

Administrasjonssenter i kommunen er Kiruna. Kiruna vart grunnlagt i 1900, og Hjalmar Lundbohm reknast som grunnleggjaren av byen. Han var disponent ved gruveselskapet LKAB, som byrja utvinning av jernmalm i Kiirunavaara på slutten av 1890-talet. Kiruna har jernbanesamband med Narvik og Luleå via Malmbanan og Ofotbanen, og den nordlegaste flyplassen i Sverige ligg i kommunen. Om lag 40 kilometer aust for Kiruna by ligg rakettskytefeltet Esrange (European Space and Sounding Rocka Range), den einaste romrakettbasen i Sverige.Hjemmesider til Esrange

 Språk 
Samisk, meänkieli og finsk har status som offisielle minoritetsspråk i kommunen, og Kiruna er saman med nabokommunen Gällivare dei to einaste svenske kommunane med tre offisielle minoritetsspråk.Det svenske Språkrådets hjemmesider, om minoritetsspråk

 Geografi 
Det høgaste fjellet i Sverige, Kebnekaise, ligg i kommunen, 70 kilometer vest for Kiruna. Det finst over 6000 innsjøar og vatn i kommunen, den største er den over sju mil lange Torneträsk. Dei to største vassdraga i kommunen er Torne älv og Kalixälven. Den nordlegaste elva i Sverige, Könkämä älv og Muonio älv utgjer grensa mot Finland. Nasjonalparkane Abisko og Vadvetjåkka ligg innanfor kommunegrensene, det same gjer ni naturreservat.

 Tettstader 
Kiruna kommune hadde sju tettstader i 2005.
Folketalet i tabellen er frå 31. desember 2005.

 #  Tettstad  Innbyggjarar1.Kiruna18 1542.Vittangi7893.Jukkasjärvi5194.Svappavaara3945.Kuttainen3646.Karesuando3137.Övre Soppero220

 Vatn og innsjøar i kommunen 
Abiskojaure
Ala Lompolo
Alajaure
Arpojaure
Kaitumjaure
Kilpisjärvi
Ladtjojaure
Luossajärvi
Rautasjaure
Rissajaure
Torneträsk
Vassijaure
Vittangijärvi

 Andre mindre stader i Kiruna kommune 
Abisko
Björkliden
Idivuoma
Jostojärvi
Kaalasjärvi
Katterjåkk
Kattuvuoma
Kauppinen
Kuoksu
Kurravaara
LainioLannavaara
Laukuluspa
Masugnsbyn
Merasjärvi
Mertajärvi
Nedre Soppero
Nurmasuando
Närvä
Paittasjärvi
Paksuniemi
ParakkaPuoltsa
Piilijärvi
Riksgränsen
Saivomuotka
Salmi
Sevujärvi
Tuolluvaara
Tuolpukka
Vassijaure
Vittangijärvi
Vivungi

 Bilete 

 Kjelder 
Denne artikkelen bygger på «Kiruna kommune» frå ,  den 27. juni 2012. 
 oppgav desse kjeldene:

 Bakgrunnsstoff 
 Offisiell heimeside


Kategori:Kommunar i Norrbottens län
Kategori:Samiske kommunar